স্টাফ রিপোর্টার ॥ হবিগঞ্জ সদর উপজেলার ৪নং পইল ইউনিয়ন পরিষদ নির্বাচনে চেয়ারম্যান পদে বর্তমান চেয়ারম্যান ও আওয়ামীলীগের দলীয় মনোনীত প্রার্থী মোঃ সাহেব আলী দলীয় নেতাকর্মী ও শতশত লোকজনকে সাথে নিয়ে মনোনয়ন পত্র দাখিল করেছেন। গতকাল সোমবার দুপুরে উপজেলা সমবায় অফিসার ও সংশ্লিষ্ট ইউনিয়নের রিটার্নিং অফিসার মোঃ হাফিজুল ইসলামের কাছে এ মনোনয়ন পত্র দাখিল করেন। এ সময় উপস্থিত ছিলেন হবিগঞ্জ সদর থানা আওয়ামীলীগের সভাপতি এডভোকেট আব্দুল আহাদ ফারুক, সাধারণ সম্পাদক আব্দুর রশিদ তালুকদার ইকবাল, সাংগঠনিক সম্পাদক আব্দুল্লাহ সর্দার, আব্দুল মুকিত এবং পইল ইউনিয়নের বিশিষ্ট মুরুব্বি, যুবসমাজ ও শতশত দলীয় নেতাকর্মী।